als_Latn dik_Latn sag_Latn
-
-
-
Vehbi Berisha nga fshati Kryshec i Pejës ankohet së i është bërë e padrejtë nga ana e Drejtorisë së Inspektoratit, të cilët ia kanë larguar një kioskë nga prona publike në këtë fshat e vendosur në vitin 1989. Ai thotë së kishte leje të përkohshme qysh asokohe për shfrytëzimin e kësaj prone publike përballë shkollës së këtij fshati.
“Që tridhjetë vite e kam pas të vendosur këtu në pronë komunale objektin në fjalë. Janë ardhë ma kanë rrënu, pa më tregu, pa ditë asgjë, veç kur me kanë thirr prej telefonit të kojshisë (palës ankuese), i cili ka lajmëru që unë e pengojë këtë njëri. Më thirri inspektori i komunës me telefon tina, kur numrin e telefonit tim e ka pas edhe inspektori Luan Gashi, tri herë, i kam edhe dëshmitë t’u i ruajt në telefon”, thotë Berisha.
Inspektori komunal Luan Gashi, thotë së nuk ka pasur bateri në telefonin e tij për ta ftuar në vend të ngjarjes Vehbiun. Ai thotë së gjatë bisedës me të në telefon kishte marrë kërcënime.
“Po, faktikisht unë s’kam pas bateri. Në prezencë të policisë pala e kundërt e ka ftuar palën. Ai ka kërku me bisedu me mu, unë në prezencë të policisë dhe të kolegëve të mi i kam thanë, urdhno hajde para objektit. Në atë moment ai me ka thënë nuk ki vend në Kosovë. Më ka kërcënu me jetë”, thotë Inspektori i ndërtimit komunal në Pejë, Luan Gashi.
Vehbiu thotë se për vendosjen e kioskës e ka pasur pëlqimin fshatit dhe të drejtorit të shkollës.
“Që tridhjetë vite e kam pas objektin, e kam të lejuar nga fshati im, nga drejtori i shkollës, nga udhëheqësit e fshatit, nga Kuvendi Komunal i Pejës, leje të përkohshme. Janë kanë shqiptar në vitin ‘89 mu ka lëshua (leja), kam bërë pagesën për ketë vend, shkruan edhe në dokumentacion, pagesën që e kam bërë në ‘89-ën”, thotë Berisha.
Drejtori i Inspektoratit në Komunën e Pejës, Demë Dashi, thotë së kishte shkuar tek shtëpia e Vehbiut për të biseduar gojarisht dhe për të arritur marrëveshje.
“Gojarisht kemi kontaktu me personin në fjalë. Unë pikërisht i kam shku në shtëpi. Edhe kam shku me arrit një marrëveshje për me disloku në ni vend tjetër, ndoshta edhe me të përshtatshëm. Por, qëllimi ka qenë që ai lokal, sipas fjalëve të tij, nuk guxon të preket nga ai vend, se për ndryshe, do të derdhet gjaku. Edhe nuk kemi mundur me arrit kurrfarë marrëveshje. Atëherë ne kemi qenë të detyruar ta respektojmë kërkesën e palës tjetër të cilit i ka pengu me hap rrugën në tokën e vet ku ai pretendon shumë shpejt ta fillojë ndërtimin e shtëpisë”, thotë Dashi.
Kjo kioskë është zhvendosur rreth 300 metra më larg nga vendi po ashtu në pronë publik. Vehbiu pretendon se i është dëmtuar kioska gjatë bartjes.
Kallxo.com ka kontaktuar edhe denoncuesin e këtij rasti, Sylë Gashin. Ai nuk ishte në Kosovë, por vëllai i tij, Fazliu nuk pranoi të flasë para kamerës për ketë çështje. Ai përmes telefonit tha së ankesa është bërë për të pasur qasje në token e vet.
“Jemi munduar disa herë të gjejmë gjuhë të përbashkët lidhur me kioskën, por nuk kemi mundur asnjëherë. Kur s’kemi mund gojarisht ta zgjidhim çështjen, iu kemi drejtuar organeve komunale. Kemi qenë të detyruar për shkak së kërkojmë qasje në pronën tonë”, thotë Fazliu.
Për këtë rast inspektori i ndërtimit ka hapur rast në Stacionin Policor të Pejës ndaj Vehbiut për pengim në kryerjen e detyrës zyrtare.
Këtë e konfirmon Policia Rajonale e Pejës.
“Gjatë procedurës se veprimit në terren (për largimin e kioskës) inspektori Luan Gashi, është penguar nga i dyshuari Vehbiu dhe kjo ka ndodhur në prezencën e drejtorit të Drejtorisë së Inspektoratit, një inspektori tjetër dhe prezencën e zyrtarëve policorë. Për të gjithë të cekurat me lartë është informuar prokurori i shtetit në Prokurorinë Themelore në Pejë, me ç’ rast është iniciuar rasti dhe Vehbi Berisha është intervistuar si i dyshuar”, njofton Zyra për Informim e Policisë në Pejë.
komento përmes
unk unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn